Marianne au Edda Fannin (2 Machi 1845 – 18 Novemba 1938) alikuwa msanii wa mimea kutoka Ireland, anafahamika kwa kazi yake ya uchoraji wa mimea ya Afrika Kusini. Alichukuliwa kama msanii nguzo wa usanii wa mimea Afrika kusini wa wakati wake. Marianne Edwardine Fannin alizaliwa Dublin, akiwa mtoto wa Thomas and Ellen Fannin. Alipokuwa na umri wa miezi michache, familia yake ilihamia Afrika Kusini kutokea Dublin. Awali waliishi katika rasi Capetown. Fannin aliolewa na mchungaji Eustace Wilberforce Jacob mwaka 1869. Wenza hao walisafiri hadi Uingereza mwaka 1871, ambapo Jacob alifariki muda mfupi baada ya kufika. Fannin alibaki Uingereza kwa muda akisomea muziki na uchoraji. Alirejea Afrika Kusini mwaka 1875. Kutokea 1878, aliishi Afrika Kusini, Transavaal na kuolewa na mchungaji Alfred Roberts mnamo 1879 aliyekutana naye kupitia hafla ya kanisa. Robert aliendelea na kuwa shemasi wa Anglikana dayosisi ya Pretoria. Wenza hao waliishi Potchefstroom kutokea 1881 mpaka 1896, ambapo walijaliwa wavulana wawili. Fannin alikwua muasisi wa Shule ya wasichana ya St. Mary's Diocesan School for Girls, Pretoria na Robert alihudumu kama mwalimu mkuu wa shule ya wavulana St Birinus's. Mnamo mwaka 1881, wakati wa uvamizi Pretoria, Fannin alirudi kwenye makazi ya familia yaliyoko Natal.